Snow White and the Huntsman
<s>Snow White and the Huntsman () je američki igrani film snimljen 2012. godine u režiji Ruperta Sandersa, kome je to predstavljao cjelovečernji debi.</s><s>Po žanru predstavlja kombinaciju fantastike i pustolovnog filma, a temelji se na znamenitoj bajci Snjeguljica braće Grimm.</s><s>Naslovne protagoniste tumače Kristen Stewart i Chris Hemsworth.</s><s>Radnja prikazuje kako je Snjeguljica legitimni nasljednik prijestolja, ali kako ju je zla kraljica (čiji lik tumači Charlize Theron) dala zatvoriti te kako, ljubomorna na njenu ljepotu, naređuje lovcu da je ubije.</s>

<s>Snow White and the Huntsman je izazvao pažnju time što je klasičnu bajku iskoristio kao okvir za uvođenje žanrovskih elemanata akcije, tzv. dark fantasyja, ali i spektakularnih bitaka nalik na one prikazane u TV-seriji Igra prijestolja.</s><s>Dijelu kritike se dopala transformacija Snjeguljice u ratnicu, odnosno njeno pretvaranje u feminističku heroinu.</s><s>Kritike su, međutim, uglavnom bile mlake, pri čemu se posebno isticala loša gluma, te je pohvale dobio jedino Bob Hoskins koji se kao slijepi prorok pojavljuje u jednoj od svojih posljednjih uloga.</s>

<s>Sa druge strane, veliki publicitet filmu je dalo otkriće tabloidnih medija da je Stewart na setu imala ljubavnu vezu sa oženjenim Sandersom; to je dovelo kako do Sandersovog razvoda sa glumicom Liberty Ross, (koja u filmu tumači lik Snjeguljičine majke), tako i do kraja dugogodišnje veze Stewart sa Robertom Pattinsonom.</s><s>Film je imao solidne komercijalne rezultate, te je godine 2016. snimljen nastavak pod naslovom The Huntsman: Winter's War koji je doživio komercijalni krah.</s>

<s>Glavne uloge</s>

<s>Izvori</s>

<s>Vanjske veze</s>

<s>Američki filmovi
Filmovi fantastike
Pustolovni filmovi</s>

